wickkiey/tamil-wikipedia-markdown huggingface dataset:
# 1,5-டை ஐதராக்சிநாப்தலீன்



**1,5-டை ஐதராக்சிநாப்தலீன்** *(1,5-Dihydroxynaphthalene)* என்பது C<sub>10</sub>H<sub>6</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓரு கரிம வேதியியல் சேர்மமாகும். அறியப்படும் டை ஐதராக்சி நாப்தலீனின் மாற்றியங்கள் பலவற்றில் இதுவும் ஒன்றாகும். நிறமற்ற படிகங்களாக கா்ணப்படும் 1,5-டை ஐதராக்சிநாப்தலீன் முனைவு கரிமக் கரைப்பான்களில் கரைகிறது. பல வகையான சாயங்கள் தயாரிப்பதற்குரிய முன்னோடிச் சேர்மமாகப் பயன்படுகிறது.  

## தயாரிப்பு

நாப்தலீன்–1,5-டைசல்போனிக் அமிலத்தை வலிமையான காரத்தின் முன்னிலையில் நீராற்பகுப்பு செய்தும் அதைத் தொடர்ந்து அமிலமாக்கல் வினைக்கு உட்படுத்தியும் 1,5-டை ஐதராக்சிநாப்தலீன் தயாரிக்க முடியும்.  

## பயன்கள்

1,5-டை ஐதராக்சிநாப்தலீன் சேர்மம் பல்வேறு அரைல் ஈரசோனியம் உப்புகளுடன் இணைந்து டையசோ சாயங்களைக் கொடுக்கிறது. குரோமியம் முவாக்சைடுடன் சேர்த்து ஆக்சிசனேற்றம் செய்யும் போது C10H6O3 என்ற மூலக்கூற்று வாய்ப்பாட்டல் குறிக்கப்படும் யக்லோன் என்ற இயற்கைச் சாயம் கிடைக்கிறது.
# மேரி எட்வார்ட்சு

**மேரி எட்வார்ட்சு** *(Mary Edwards)* (அண். 1750 – செப்டம்பர் 1815) ஒரு மாந்தக் கணிப்பாளர் ஆவார். இவர் கப்பல்பயண வான்காட்டி அலுவலகத்தில் பணி செய்தார். நெட்டாங்குக் குழுமம் சம்பளத்துப் பணிசெய்ய எடுத்த சில பெண்களில் இவர் ஒருவர். அப்போது அறிவியல் பணிக்காகச் சம்பளம் முத்லில் பெற்றவர்கள் இக்குழுவினரே.  

சூரியன், நிலா, கோள்களின் இருப்பிடங்களை ஒவ்வொருநாளின் பல்வேறு மணிகளில் கணக்கீட்ட 35 மாந்தக் கணிப்பாளர்களில் இவரும் ஒருவராவார். இத்தரவுகள் கடலில் கப்பலைச் செலுத்தும் மாலுமிகளுக்குப் பயன்பட்டன.  

## அங்கீகாரம்
சிறிய கிரகமான 12627 மேரி எட்வர்ட்சு நினைவாக பெயரிடப்பட்டது.  

2016 ஆம் ஆண்டில், லுட்லோ சிவிக் சங்கம் முதல் பெண் "கணினி" என்ற சேவையை அங்கீகரிக்கும் வகையில், லுட்லோ, சிராப்சையரில் உள்ள 4 அகலக் கற்றையில் உள்ள இவரது முன்னாள் வீட்டில் ஒரு நீல தகடு வைக்க முடிவு செய்தது.
# பொட்டாசியம் அசோடைகார்பாக்சிலேட்டு



**பொட்டாசியம் அசோடைகார்பாக்சிலேட்டு** *(Potassium azodicarboxylate)* என்பது C<sub>2</sub>K<sub>2</sub>N<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஓரு கரிமப் பொட்டாசியம் சேர்மமாகும். டையிமைடு சேர்மத்தை தயாரிப்பதற்கான முன்னோடிச் சேர்மமாக இது கருதப்படுகிறது. பொட்டாசியம் ஐதராக்சைடுடன் அசோடைகார்பனமைடைச் சேர்த்து வினைபுரியச் செய்து பொட்டாசியம் அசோடைகார்பாக்சிலேட்டைத் தயாரிக்கிறார்கள். இது கார்பாக்சிலிக் அமிலங்களுடன் சேர்ந்து டையிமைடைக் கொடுக்கிறது.
# விக்கிப்பீடியா:ஆசிய மாதம்/2018/பங்கேற்பாளர்கள்

1. உலோ.செந்தமிழ்க்கோதை (பேச்சு) 05:39, 29 அக்டோபர் 2018 (UTC)
1. கிஷோர் (பேச்சு) 05:39, 29 நவம்பர் 2018 (UTC)
1. --அருளரசன் (பேச்சு) 06:14, 29 அக்டோபர் 2018 (UTC)
1. --&#32;பார்வதிஸ்ரீ (பேச்சு) 16:54, 29 அக்டோபர் 2018 (UTC)
1. --நந்தினிகந்தசாமி (பேச்சு) 03:38, 30 அக்டோபர் 2018 (UTC)
1. --புதுவைபிரபு
1. -- ஞா.
ஸ்ரீதர்Dsesringp (பேச்சு) 06:50, 2 நவம்பர் 2018 (UTC)  
1. -- மகாலிங்கம் (பேச்சு) 10:38, 3 நவம்பர் 2018 (UTC)
1. -- கிருஷ்ணமூர்த்தி (பேச்சு) 12.01, 3 நவம்பர் 2018 (UTC)
1. --கார்த்திகேயன் (பேச்சு) 05:24, 4 நவம்பர் 2018 (UTC)
1. --யு.ஷந்தோஷ்ராஜா 11:58, 4 நவம்பர் 2018
1. --பா.ஜம்புலிங்கம் --பா.ஜம்புலிங்கம் (பேச்சு) 13:18, 4 நவம்பர் 2018 (UTC)
1. --Yasir.arafa யாசிர்
1. --சிவகோசரன் (பேச்சு) 14:23, 6 நவம்பர் 2018 (UTC)
1. --தமிழ்ப்பரிதி மாரி (பேச்சு) 05:13, 7 நவம்பர் 2018 (UTC)
1. --மயூரநாதன் (பேச்சு) 12:37, 9 நவம்பர் 2018 (UTC)
1. ----சிவக்குமார் (பேச்சு) 17:32, 9 நவம்பர் 2018 (UTC)
1. --கருவெளி ராச.மகேந்திரன் (பேச்சு) 13:04, 14 நவம்பர் 2018 (UTC)
1. ----உவன் (பேச்சு) 02:10, 13 நவம்பர் 2018 (UTC)
1. ----உமாசங்கர் (பேச்சு) 12:29, 14 நவம்பர் 2018 (UTC)
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 06:24, 19 நவம்பர் 2018 (UTC)
1. பாலாஜி (பேச்சு)
1. mereraj (பேச்சு)
1. --Srkrishna412 (பேச்சு) 04:55, 25 நவம்பர் 2018 (UTC)
# 2-ஆக்சோபென்ட்-4-ஈனாயிக் அமிலம்



**2-ஆக்சோபென்ட்-4-ஈனாயிக் அமிலம்** *(2-Oxopent-4-enoic acid)* என்பது C<sub>5</sub>H<sub>6</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 2-ஆக்சோபென்ட்-4-ஈனோயேட்டு என்றும் அழைக்கிறார்கள். 4-ஐதராக்சி-2-ஆக்சோபென்ட்டனோயேட்டை 2-ஆக்சோபென்ட்-4-ஈனோயேட்டு ஐதரேசு சேர்மத்தால் நீர்நீக்கம் செய்து அல்லது 2-ஐதராக்சிமியுகோனேட்டுசெமியால்டிகைடை 2-ஐதராக்சிமியுகோனேட்டு-செமியால்டிகைடு ஐதரோலேசால் நீராற்பகுப்பு செய்து 2-ஆக்சோபென்ட்-4-ஈனாயிக் அமிலத்தைத் தயாரிக்கிறார்கள்.
# பென்டேன்கள்

**பென்டேன்கள்** *(pentanes)* என்பவை C<sub>5</sub>H<sub>12</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். ஐந்து கார்பன் அணுக்களைப் பெற்றுள்ள ஐதரோ கார்பன்கள் பென்டேன்கள் என்று வகைப்படுத்தப்படுகின்றன. பென்டேன் மூன்று வகையான மாற்றியங்களைக் கொண்டுள்ளது.  
| பொதுப் பெயர் | *பென்டேன்*'
**கிளைகளற்ற பென்டேன்**
***என்*-பென்டேன்** | **ஐசோபென்டேன்** | **நியோபென்டேன்** |  |
| --- | --- | --- | --- | --- |
| ஐயுபிஏசி பெயர் | **பென்டேன்** | **2-மெத்தில்பியூட்டேன்** | **2,2-டைமெத்தில்புரோப்பேன்** |  |
| மூலக்கூற்று வரைபடம் |  |  |  |  |
| கூடு வரைபடம் |  |  |  |  |
| உருகுநிலை (°செ) | &minus;129.8 | &minus;159.9 | &minus;16.6 |  |
| கொதி நிலை (°செ) | 36.0 | 27.7 | 9.5 |  |
| அடர்த்தி
(0°செ,கி.கி/மீ<sup>3</sup>) | 621 | 616 | 586 | } |
# ஆர்வார்டு கணிப்பாளர்கள்



எட்வார்டு சார்லசு பிக்கரிங் (1877 to 1919) வழிகாட்டுதலின்படி, ஆர்வர்டு கல்லூரி வான்காணகம் வானியல் தரவுகளைக் கையாள திறமை மிக்க மகளிர் குழுவைப் பணிக்கு அமர்த்தியது. இப்பணிக்காக மகளிரை அமர்த்திய முதல் நிறுவனம் ஆர்வார்டு கல்லூரி வான்காணகமே ஆகும். இவர்களில் வில்லியமினா பிளெமிங், ஆன்னி ஜம்ப் கெனான், என்றியேட்டா இலீவிட், அந்தோனியா மவுரி மேரி அன்னா திரேப்பர் ஆகியோரும் அடங்குவர். இவர்கள் முதலில் கணிப்பாளர்களாகச் சேர்ந்தாலும் பின்னர் வானியலுக்குப் பேரளவில் பங்களிப்புகள் செய்து தம் பெயரில் ஆய்வுக் கட்டுரைகளும் வெளியிட்டுள்ளனர். இப்பணியாளர்கள் ஆர்வார்டு கணிப்பாளர்கள் எனப்பட்டனர்.  

## வரலாறு

### மேரி அன்னா திரேப்பர்

### வில்லியமினா பிளெமிங்

### அந்தோனியா மவுரி

### அன்னா வின்லாக்

### ஆன்னி ஜம்ப் கெனான்

### என்றியேட்டா இலீவிட்
# மேற்குப் புலக் கணிப்பாளர்கள்



**மேற்குப் புலக் கணிப்பு அணி ** *(West Area Computing Unit)* அல்லது **மேற்குப் புலக் கணிப் பாளர்கள்** *(West Area Computers)* நாகாவின் (பின்னர் நாசாவாக மாறிய) இலாங்கிளே ஆராய்ச்சி மையத்தில் 1943 முதல் 1958 வரை மாந்தக் கணிப்பாளராகப் பணிபுரிந்த அனைத்து ஆப்பிரிக்க அமெரிக்கப் பெண் கணிதவியலாளர்களின் குழுவாகும். இக்குழுஈரண்டாம் உலகப் போரில் வான்பறத்தல் ஆராய்ச்சியில் பெண் கணிதவியலாளர்களாகப் பணிசெய்த பல மகளிரில் ஓர் உட்குழுவாகும். வர்ஜீனியாவின் ஜிம் குரோ சட்ட விதிகளின்படி இவர்களுக்குத் தனித்த ஓய்வறைகளும் உணவு விடுதிகளும் அமைந்தன.  

நாசாவின் இலாங்கிளே ஆராய்ச்சி மையம் கணிப்பாளர்களாக வேலைசெய்ய கல்லூரிப் பட்டம் பெற்ற ஆப்பிரிக்க அமெரிக்க மகளிரை 1940களில் பணிக்கு எடுக்கத் தொடங்கியது. மேற்குப் புலக் கணிப்பாளர்களின் பொறுப்புகளில் தரவுகளைக் கையாளலும் தேவைப்பட்டால் மற்ற குழுக்களோடு இணைந்து வேலையைத் தற்காலிகமாகச் செய்தலும் அடங்கும். கோலெம்பே ஒரு திட்டத்தில் வெள்ளைப் பெண்மணிகளும் கருப்புப் பெண்மணிகளும் பணியில் அமர்த்தியபோது இருதரப்பிலும் ஒவ்வொருவருமே நன்றாகவே பணியாற்றியுள்ளனர் எனத் தன் நேர்காணல்கள் வழியாக உறுதிப்பட்டதாகக் கூறுகிறார்.  

முதலில் இந்த அணித்தலைவராக வெள்ளையரே இருந்தனர். ஆனால், 1949 இல் தோரதி வவுகான் இந்த அணியின் பொறுப்பை ஏற்றார். இவர்தான் நாசாவின் முதல் ஆப்பிரிக்க அமெரிக்க மேலாளர் ஆனார். வவுகான் 1943 இல் இருந்து தான் ஓய்வு பெற்ற 1971 வரை இலாங்கிளேவில் பணி செய்த கணிதவியலாளர் ஆவார்.  

நாகா (NACA), நாசா (NASA)வாகப் பெயர்மாற்றம் பெற்றதும், தனிப்பிரிப்பு ஏந்துகள், மேற்குப் புலக் கணிப்பு அலுவலகம் உள்ளிட்டவை கலைக்கப்பட்டன. பொறியாளராகிய மேரி ஜாக்சனும் மேற்குப் புல அணியில் பணி செய்தார். *மறைநிலை ஆளுமைகள்* எனும் திரைப்படம் 2016 இல் எடுக்கப்பட்டது. இதில் வவுகான், ஜான்சன், ஜாக்சன் ஆகிய மூன்று மாந்தக் கணிப்பாளரின் பணிகளும் காட்டப்படுகின்றன.
# கார்லி எம். பியட்டெர்சு



**கார்லி மெக்கெட்சின் பியட்டெர்சு** *(Carle McGetchin Pieters)* (பிறப்பு:: 1943) குறிப்பிடத்தக்க ஓர் அமெரிக்கக் கோள் அறிவியலாளர் ஆவார். இவர் 150 க்கும் மேற்பட்ட ஆய்வுக் கட்டுரைகளை எழுதியுள்ளார். இவர் *Remote Geochemical Analyses: Elemental and Mineralogical Composition* எனும் நூலை பீட்டர் எங்லெர்ட்டுடன் இணைந்து எழுதியுள்ளார். இவரது பொதுவான ஆய்வு முயற்சிகள் கோள் தேட்டத்திலும் கோள் மேற்பரப்பின் படிமலர்ச்சியிலும் குறிப்பாக அதன் தொலைவுணர்வு முறைகாலால் ஆகிய உட்கூறுகளின் ஆய்விலும் அமைகிறது..  

## வாழ்க்கைப்பணி

## தகைமைகளும் விருதுகளும்
- சிறுகோள் 3713 பியட்டெர்சு இவரது நினைவாகப் பெயரிடப்பட்டுள்ளது.
- 2010 ஆம் ஆண்டின் ஜி. கே. கில்பெர்ட் விருது, அமெரிக்கப் புவியியல் கழகம் வழங்கும் கோள் அறிவியல் பிரிவுக்கான மிக உயர்ந்த விருது
- கியூப்பர் பரிசு, 2004, அமெரிக்க வானியல் கழகம் வழங்கும் கோள் அறிவியல் பிரிவுக்கான உயர்தகைமை விருது
- அமெரிக்க அறிவியல் மேம்பாட்டுக் கழகத்தின் தேர்வு செய்யப்பட்ட ஆய்வுறுப்பினர் , 2007
- அமெரிக்கப் புவியியற்பிய்ல் ஒன்றியத்தின் தேர்வு செய்யப்பட்ட ஆய்வுறுப்பினர், 2001
# மீனாட்சி வாத்வா


**மீனாட்சி வாத்வா (Meenakshi Wadhwa)** ஓர் இந்திய அமெரிக்க வானியலாளரும் கோள் அறிவியலாளரும் ஆவார். இவர் அரிசோனா பல்கலைக்கழகத்தில் விண்கல் ஆய்வு மைய இயக்குநராகவும் புவி, விண்வெளித் தேட்டப் பள்ளியில் பேராசிரியராகவும் உள்ளார். இவர் சிகாகோ கள அருங்காட்சியக ஆய்வு இணையரும் ஆவார்.  

## வாழ்க்கைப்பணி

மீனாட்சி வாத்வா 1994 இல் புவி,கோள் அறிவியல் புலங்களில் புனித உலூயிசு வாழ்சிங்டன் பலகலைக்கழகத்தில் முனைவர் பட்டம் பெற்றார். இவரது ஆராய்ச்சி விண்கற்கள் நிலாக் கற்களின் ஆய்வூடாக சூரியக் குடும்பம், கோள்களின் தோற்றத்தையும் படிமலர்ச்சியையும் பயில்கிறது. மேலும் இந்த ஆய்வுக்கு இவர் விண்கலத் திட்டங்கள் தரும் பிற புவிப்புறத் தகவல்களையும் பயன்கொள்கிறது. இவர் 2002-03, 2012-13 ஆகிய கள ஆய்வின் இருபருவங்களில் அண்டார்ட்டிகா விண்கற்கள் தேட்டத் திட்டத்தின்கீழ் அண்டார்ட்டிகா விண்கற்கள் வேட்டையிலும் ஈடுபட்டுள்ளார். அரிசோனா மாநிலப் பல்கலைக்கழக விண்கற்கள் மையத்தின் இயக்குநராக, வாத்வா பல்கலைக்கழகம் சார்ந்த பாரிய விண்கற்கள் திரட்டலையும் மேற்பார்வையிட்டு வருகிறார். இவர் பல்வேறு ஆராய்ச்சி, கல்விசார் செயல்பாடுகளிலும் ஈடுபட்டுவருகிறார். இவர் தம் வாழ்வில் செனிசிசு விண்கலம், செவ்வாய் அறிவியல் ஆய்வகம் போன்ற நாசாவின் பல கோள்தேட்ட அறிவியல் குழுக்களில் உறுப்பினராகச் செயல்பட்டுள்ளார். இவர் நாசாவின் 2010 ஆம் ஆண்டைய கண்டுபிடிப்புத் திட்ட்த்தின் கீழ் செவ்வாய் ஆய்வுப் பதக்கூறுகள் திரட்டல் முதன்மை ஆய்வாளர் ஆவார்.  

## தகைமைகளும் விருதுகளும்
இவர் 2015 இல் கல்வி, தொழில்முறை சிறப்புத் தகைமைக்கான புல்பிரைட்-நேரு ஆய்வுநல்கையைப் பெற்றுள்ளார். இவர் 2012 இல் அறிவியல் தேட்டக் கழக ஆய்வளர் ஆனார். 2007 இல் உலகத் தேடல் சிறகத்தில் சேர்ந்தார். 2006 இல் விண்கள் கழகத்தில் இணைந்தார். 2005 இல் குகென்கீம் ஆய்வுநல்கைஅயைப் பெற்றார். இவரது நினைவாக 1999 இல் சிறுகோள் ஒன்று 8356 வாத்வா என பன்னாட்டு வானியல் கழகத்தால் பெயரிடப்பட்டது. இவர் 2000 இல் நியேர் பரிசைப் பெற்றார்.
# அமி பார் மிளினார்

** அமி பார் மிளினார்** *(Amy Barr Mlinar)* ஓர் அமெரிக்கப் புவியியற்பியலாளர் ஆவார். இவர் பனிக்கட்டி வான்பொருள் உருவாக்க ஆய்வுக்காகப் பெயர்பெற்றவர் ஆவார். இவர் தேசியக் கல்விக்கழகங்களின் வானுயிரியல், கோள் அறிவியல் சார்ந்த நிலைக்குழுவின் உறுப்பினர் ஆவார். இவர் நாசாவின் ஐரோப்பா நிலா படம்பிடிப்பு அமைப்புக்கும் இரீசன் (REASON) கருவிகளுக்கும் இணை ஆய்வாளராக உள்ளார்.  

## இளமையும் கல்வியும்
அமி பார் கலிபோர்னியாவில் உள்ள பாலோ ஆல்ட்டோவில் பிறந்தார். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் 2000 இல் பெற்றார். இவர் தன் பட்டமேற்படிப்பைகொலராடோ பவுல்டர் பல்கலைக்கழகத்தில் மேற்கொண்டு 2002 இல் முதுவர் பட்ட்த்தையும் 2004 இல் முனைவர் பட்ட்த்தையும் பெற்றார்.  

## வாழ்க்கையும் ஆய்வும்
இவர் 2005 இல் புனித உலூயிசு வாழ்சிங்டன் பல்கலைக்கழகத்தில் முதுமுனைவர் ஆய்வாளராகச் சேர்ந்தார். பிறகு 2006 இல் சவுத்வெசுட்டு ஆராய்ச்சி நிறுவனத்துக்கு சென்று 2011 வரை அங்கிருந்தார். பிறகு இவர் பிரவுன் பல்கலைக்கழகத்தில் பணியில் சேர்ந்தார். பின்னர், 2015 இல் கோள் அறிவியல் நிறுவனத்துக்குச் சென்றார். அங்கு இவர் 2016 இல் இருந்து முதுநிலை அறிவியலாளராக உள்ளார். இவரது ஆய்வு காலிசுட்டொ நிலாவின் தோற்ரத்தையும் என்சிலாடசின் நிலநடுக்க்ச் செயல்பாட்டையும் பிந்தைய அடர்மொத்தலையும் உள்ளடக்குகிறது.  

## வெளியீடுகள்
- 
- 
-
# இலிண்டி எல்கின்சு தாண்டன்



**இலிண்டி எல்கின்சு தாண்டன்** *(Lindy Elkins-Tanton)* ஓர் அமெரிக்கக் கோள் அறிவியலாளர் ஆவார். இவர் கோள் உருவாக்கமும் படிமலர்ச்சியும் பற்றிய ஆய்வில் வல்லுனர் ஆவார். இவர் அரிசோனாவில் திம்பேவில் அமைந்த அரிசோனா அரசு பல்கலைக்கழகத்தின் புவி, விண்வெளித் தேட்டப் பள்ளி இயக்குநர் ஆவார்.  

## வாழ்க்கைப்பணி
இலிண்டி கேம்பிரிட்ஜ், மசாசூசட் ஆகிய இடங்களில் உள்ள மசாசூசட் தொழில்நுட்ப நிறுவன்ங்களில் கற்று, நிலவியலில் இளம் அறிவியல் பட்டமும் புவி வேதியியலில் மூதறிவியல் பட்டமும் நிலவியலில் முனைவர் பட்டமும் பெற்றார். இவர் மசாசூசட் தொழில்நுட்ப நிறுவனத்தில் பேராசிரியராகவும் பிரவுன் பல்கலைக்கழகத்தில் ஆராய்ச்சி அறிவியலாளராகவும் மேரிலாந்து புனித மேரி கல்லூரியில் விரிவுரையாளராகவும் பணி செய்துள்ளார். வணிக உலகத்திலும் பல ஆண்டுகள் பணிபுரிந்துள்ளார். முனைவர் பட்டம் பெற்ற பத்தாண்டுகளுக்குள் மசாசூசட் தொழில்நுட்ப நிறுவனத்தில் நிலவியல் இணைப்பேராசிரியாக இருந்துள்ளார். இவர் கார்னிகி புவித்தரைக் காந்தவியல் துறையில் இயக்குநர் பதவிக்குப் பணியமர்த்தம் பெற்றுள்ளார். இவர் அங்கு 2014 ஜூலை 1 இல் அமெரிக்க விண்வெளி ஒன்றியத்தின் புவி, விண்வெளி அறிவியல் பள்ளியில் இயக்குநராகச் சேர்ந்துள்ளார்.  

### *சைக்* விண்கலம்
முதன்மை ஆய்வாளராக இலிண்டி, சைக் விண்கலம் எனும் திட்டத்தை நாசாவுக்கு முன்மொழிகிறார். இத்திட்டம் பொன்மச் சிறுகோள் 16 சைக்கை ஆய்வதற்கான திட்டமாகும். நாசா 2015, செப்டம்பர் 30 இல் இறுதிபடுத்தபட்ட ஐந்து முன்மொழிவுகளில் ஒன்றாக அறிவித்தது. மேலும் நாசா 2017, ஜனவரி 4 இல் இந்த திட்டத்தை நடைமுறையில் தொடர தேர்வு செய்து ஒப்புதலை அறிவித்தது. இந்த விண்கலம் 2022 கோடையில் ஏவப்படவுள்ளது. இது 2023 இல் செவ்வாய் கோளின் ஈர்ப்பின் உதவியோடு குறிப்பிட்ட 16 சைக் எனும் சிறுகோளை 2026 இல் அடையவுள்ளது.  

## தகைமைகளும் விருதுகளும்
பல விருதுகளைப் பெற்றுள்ள இவர், இருமுறை தேசிய அறிவியல் கல்விக்கழகத்தின் காவ்லி அறிவியல் முன்னணி ஆய்வுறுப்பினராகத் தேர்வானார். இவருக்குத் தேசிய அறிவியல் அறக்கட்டளை 2008 இல் ஐந்தாண்டு வாழ்க்கைப்பணி விருதை (CAREER award) வழங்கியது. இவர் 2009 இல் இவர் மசாசூசட் தொழில்நுட்ப நிறுவனத்தின் தகவுறு இளம்பட்ட ஆய்வு வழிகாட்டியாக 2009 இல் குறிப்பிடப்பட்டார். இவர் ஆக்சுபோர்டு பல்கலைக்கழகத்தின் தாம்சின் மாத்தர் புரந்துவரும் ஆசுட்டர் ஆய்வுறுப்பினராக தேர்வானார். இவர் 2016 இல் அமெரிக்கப் புவி இயற்பியல் ஒன்றியத்தின் ஆய்வுறுப்பினராக தேர்வானார். இந்த உயர்தகைமைகள் மட்டுமல்லாமல், சிறுகோள் 8252 எல்கின்சு தாண்டன் இவரது பெயரால் அழைக்கப்படுகிறது.  

## தேர்ந்தெடுத்த வெளியீடுகள்
- 
-
# சாரா கே. நோபுள்



**சாரா கே. நோபுள்** *(Sarah K. Noble)* (born 1975) ஓர் அமெரிக்கக் கோள் அறிவியலாளர் ஆவார். இவர் வாசிங்டன் டி.சி.யில் உள்ள நாசா தலைமையகக் கோள் நிலவியலாளரும் நிரலீட்டு அறிவியலளரும் ஆவார். இவர் விண்வெளி வானிலைச் சிதர்தல் நிகழ்வுகளில் வல்லுனர். இவர் நாசாவின் இலடீ (LADEE) விண்கலம், சைக் விண்கலம் இரண்டுக்கும் நிரலீட்டு அறிவியலாளர் ஆவார்.  

}}  

## வெளி இணிப்புகள்
- NASA Solar System Exploration People: Profile of Sarah Noble, Planetary Geologist
- Sarah Noble and the Congressional Science Fellowship
- Women@NASA profiles:Sarah Noble
# ஜேய்னி இரேதேபகு



**ஜேய்னி இரேதேபகு** *(Jani Radebaugh)* (; ) அல்லது **ஜேனி இராதேபவு** ஓர் அமெரிக்கக் கோள் அறிவியலாளர் ஆவார். இவர் பிரிகாம் யங் பல்கலைக்கழகத்தில் புவியியல் பேராசிரியராக உள்ளார். இவர் கோள்கள் ஆய்வில் வல்லுனர் ஆவார்.இவர் *எப்படி புடவி இயங்குகிறது* அறிவியல் சார்ந்த தொலைக்காட்சி வலையின் கண்டுபிடிப்புத் திட்ட நிகழ்விலும் பிரித்தானிய ஒலிபரப்பு அலைவரிசையிலும் நோவா அலைவரிசையிலும் அடிக்கடி தோன்றி அறிவியல் பரப்புரை நிகழ்த்துகிறார் . மேலும் இவர் அறிவியல் அலைவரிசையில் *கோள்களும் அதற்கு அப்பாலும்* நிகழ்ச்சியிலும் பங்கேற்கிறார். இவர் காசினி இராடார் கருவியின் தகவல்களைப் பகுப்பாய்வு செய்து  
*திரேகான்பிளை* எனும் தரையிறங்கி விண்கலத் திட்ட முன்மொழிவுக்குப் பங்களிப்பு செய்துள்ளார். அதோடு இவர் கலீலியோ விண்கலத் திட்டம், அயோவா எரிமலை நோக்கீட்டுத் திட்ட முன்மொழிவு, செவ்வாய் நடுவரைத் திட்டம் ஆகியவற்றில் பங்கேற்றுள்ளார்.  

இரேதேபகுவும் காசினித் திட்டக் கூட்டாளிகளும் 2012, திசம்பரில் 200 கல் (324 கிமீ) நீலமுள்ள நைல்நதியொத்த வேது புளூமினா எனும் நீர்ம மீத்தேன் பேராறு காரிக்கோளின் தித்தன் நிலாவில் ஓடுவதைக் கண்டுபிடித்ததாக அறிவித்தனர்.  

இவர் சூரியக் குடும்பம் சார்ந்த வான்பொருட்களாகிய காரிக்கோளின் தித்தன் நிலா, எத்தியோப்பிய அபார் பள்ளத்தாக்கு, வானுவாட்டு, கிளாவுவியா சார்ந்த உள்ள அனற்குழம்பு ஏரிகள், வியாழனின் நிலாவான இயூவில் நிலவும் அனற்குழம்பு ஏரிகள் ஆகியவற்றின் நிலவியல் கூறுபாடுகளை ஆய்வு செய்ய, புவியில் அமையும் சகாரா, அரேபிய, நாமிபு பாலைவனங்களின் மணற்குன்றுகள் பலவற்றை ஆய்வு செய்துள்ளார். செவ்வாயிலும் வெள்ளியிலும் தித்தன் நிலாவிலும் அமையும் காற்றாக்க முகடுகளைப் புரிந்துகொள்ள இவர் இரானில் உள்ள உலூத் பாலைவனத்துக்குச் சென்று அங்குள்ள யார்தாங்குகள் எனப்படும் காற்றாக்க முகடுகளை ஆய்வு செய்தார், மேலும் இவர் விண்கல்தேட்ட அமெரிக்க அண்டார்க்டிகா ஆய்வில் பல கட்டங்களில் பங்கேற்றுள்ளார். இங்கு இவர் சூரியக் குடும்பம் சார்ந்த வான்பொருட்களாகிய நிலா, செவ்வாய், விண்கற்களின் பதக்கூறுகளை மீட்க உதவியுள்ளார்..
# செலீனினிக் அமிலம்



**செலீனினிக் அமிலம்** *(seleninic acid)* என்பது RSeO<sub>2</sub>H என்ற பொதுவாய்ப்பாட்டைக் கொண்ட கரிமசெலீனியம் சேர்மம் மற்றும் ஓர் ஆக்சோ அமிலம் வகைச் சேர்மமாகும். வாய்ப்பாட்டிலுள்ள R ≠ H என்பதைக் குறிக்கும். கரிமசெலீனியம் ஆக்சோ அமிலங்கள் குடும்பத்தில் இதுவும் ஓர் உறுப்பினர் ஆகும். செலீனெனிக் அமிலங்கள், செலீனோனிக் அமிலங்கள் போன்றவை மற்ற உறுப்பினர்களாகும். இவை முறையே RSeOH மற்றும் RSeO3H என்ற பொது வாய்ப்பாடுகளால் குறிக்கப்படுகின்றன. மெத்தில்செலீனினிக் அமிலம் என்றழைக்கப்படும் மெத்தேன்செலீனினிக் அமிலம் (CH3SeO2H) இக்குடும்பத்தின் மூல உறுப்பினர் ஆகும்.  

## வினைகளும் பயன்பாடும்

ஐதரசன் பெராக்சைடு எப்பாக்சினேற்றம், பேயர்-வில்லிகெர் ஆக்சிசனேற்றங்கள், தயோயீத்தர் ஆக்சிசனேற்றம் போன்ற பல வினைகளுக்கு செலீனினிக் அமிலங்கள் அதிலும் குறிப்பாக அரீன்செலினினிக் அமிலங்கள் வினையூக்கிகளாகப் பயன்படுகின்றன. RSe(O)OOH என்ற பொதுவாய்ப்பாட்டைக் கொண்ட பெராக்சிசெலினினிக் அமிலங்கள் செயல்திறன் மிக்க ஆக்சிகரணிகளாகக் கருதப்படுகின்றன .  

## கட்டமைப்பு

மெத்தேன்செலீனினிக் அமிலம் எக்சுகதிர் படிகவியல் ஆய்வுகளால் வரையறுக்கப்படுகிறது . Se-C = 1.925(8) Å, Se-O = 1.672(7) Å, Se-OH = 1.756(7) Å என்ற அளவுகளில் பிணைப்பு நீளமும் HO-Se-C = 93.5(3)° மற்றும் OSeC = 101.4(3)° என்ற பிணைப்புக் கோண அளவுகளும் பெற்று செலீனியம் அணு கூர்நுனிக் கோபுர எலக்ட்ரான் ஒழுங்கமைவுடன் காணப்படுகிறது. மேலும், இக்கட்டமைப்பு மெத்தேன்சல்பினிக் அமிலத்தின் கட்டமைப்புடன் சமவுருவக் கட்டமைப்பைக் கொண்டுள்ளது .  

பென்சீன்செலீனினிக் அமிலமும் (C6H5SeO2H) முன்னதாக எக்சுகதிர் படிகவியல் ஆய்வுகளால் அடையாளப்படுத்தப்பட்டது . இதன் ஒளியியல் தெளிவும் அறியப்பட்டுள்ளது .
# செலீனோனிக் அமிலம்


**செலீனோனிக் அமிலம்** *(Selenonic acid)* என்பது ஒன்று அல்லது அதற்கு மேற்பட்ட –SeO<sub>3</sub>H வேதி வினைக்குழுக்களைக் கொண்ட சேர்மங்களைக் குறிக்கும். C6H5SeO3H என்ற மூலக்கூற்று வாய்ப்பாட்டைக் கொண்ட பென்சீன்செலீனோனிக் அமிலம் இதற்கு உதாரணமாகும். சல்போனிக் அமிலத்தினுடைய செலீனியத்தை ஒத்திருக்கும் சேர்மங்களாக இவை கருதப்படுகின்றன.
# டைமெத்தில் செலீனைடு



**டைமெத்தில் செலீனைடு** *(Dimethyl selenide)* என்பது (CH<sub>3</sub>)<sub>2</sub>Se என்ற மூலக்கூற்று வாய்ப்பாட்டைக் கொண்ட கரிமசெலீனியம் சேர்மமாகும். நிறமற்ற துர்நாற்றமுடைய நீர்மமான இச்சேர்மம் ஓர் எளிய செலீனோயீத்தராகும். காற்றில்லாத சூழ்நிலைகளில் இது சுவடு அளவில் கிடைக்கிறது.  

Se2- மூலச் சேர்மங்களை மெத்தில் அயோடைடு போன்ற எலக்ட்ரான் கவர் மெத்திலேற்றும் முகவர்களுடன் சேர்த்து சூடுபடுத்தி டைமெத்தில் செலீனைடைத் தயாரிக்கிறார்கள்.  

:Na<sub>2</sub>Se + 2 CH<sub>3</sub>I → (CH<sub>3</sub>)<sub>2</sub>Se + 2 NaI
# 3-மெத்தில்-3-பென்டென்-2-ஒன்



**3-மெத்தில்-3-பென்டென்-2-ஒன்** *(3-Methyl-3-penten-2-one)* என்பது C6H10O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் நிறைவுறா அலிபாட்டிக் கீட்டோனாக இச்சேர்மம் வகைப்படுத்தப்படுகிறது. மெசிட்டைல், ஐசோமெசிட்டைல் ஆக்சைடு ஆகிய சேர்மங்களின் மாற்றியமாகவும் காணப்படுகிறது. 3-மெத்தில்-2-பென்டனோன் எனப்படும் மெத்தில் செக்-பியூட்டல் கீட்டோன் தயாரிப்பதற்கு ஒரு முன்னோடிச் சேர்மமாகப் பயன்படுகிறது. 4-ஐதராக்சி-3-மெத்தில்-2-பென்டனோனை ஒரு வினையூக்கியைப் பயன்படுத்தி நீர்நீக்க வினைக்கு உட்படுத்தி 3-மெத்தில்-3-பென்டென்-2-ஒன் சேர்மத்தை தயாரிக்கிறார்கள். கரிம வேதியில் தொகுப்பு வினைகளில் ஓர் இடைநிலைச் சேர்மமாகவும் இது பயன்படுத்தப்படுகிறது  
:.
# காலக்டோபீனோன்



**காலக்டோபீனோன்** *(Gallacetophenone)* என்பது C<sub>8</sub>H<sub>8</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் பைரோகலோல் சேர்மத்தின் ஓர் அசிட்டைல் வழிப்பெறுதியாகும். பைரோகலோல் சேர்மத்துடன் துத்தநாக குளோரைடு உப்பையும் அசிட்டிக் நீரிலியையும் சேர்த்து வினைபுரியச் செய்து காலக்டோபீனோன் தயாரிக்கப்படுகிறது.
# பிரான்சிசு பாகனல்



**பிரான்சிசு பிரான் பாகனல்** *(Frances "Fran" Bagenal)* (பிறப்பு: 1954) பவுள்டரில் உள்ள கொலராடோ பல்கலைக்கழகத்தின் வானியற்பியல், கோள் அறிவியல் துறையின் பேராசிரியர் ஆவார். இவர் விண்வெளி மின்ம ஊடகம், கோள்களின் காந்தக் கோளங்கள் பற்றி ஆய்வு மேற்கொள்கிறார். Usually in her work on different missions, she is a member of the science team as a plasma scientist. இவர் புறச் சூரியக் குடும்பம் பற்றி அறிவியல் சமுதாயம் தரும் நாசாவின் கோள் மதிப்பீட்டுக் குழுவுக்குத் தலைமையேற்றுள்ளார். இவரது ஆராய்ச்சிப் பணிகளைச் சுட்டி 8849 சான்றுகள் காட்டப்பட்டுள்ளன. இவரது உயர்சுட்டெண் 49 ஆகும்.  

}}
# உலோரி கிளேசு



**உலோரி கிளேசு** *(Lori Glaze)* ஓர் அமெரிக்கக் கோள் அறிவியலாளர் ஆவார். இவர் நாசாவின் அறிவியல் இலக்குத் திட்ட இயக்க்கத்தின் கோள் அறிவியல் பிரிவுக்கு இயக்குநராக உள்ளார்  

## தகைமைகளும் விருதுகளும்
- 2013 முதல் அண்மை வரை: தலைவர், வெள்ளித் தேட்டப் பகுப்பாய்வுக் குழு (வெக்சாகு-VEXAG)
- 2013 முதல் அண்மை வரை: உறுப்பினர், நாசா அறிவுரை மன்றத்தின் கோள் அறிவியல் உட்குழு
- 2009 முதல் 2010 வரை: இருகோள் சார்ந்த பத்தாண்டு இலக்குத் திட்ட கருத்தியல் ஆய்வு தலைமைக்கான சிறப்புச் சட்ட விருது (வெள்ளி இயங்கு தேட்டக்கலம், வெள்ளி இடைநிலை தெசரா தரையிறங்கு கலம்)
- 2009 முதல் 2010 வரை: உறுப்பினர், தேசிய அறிவியல் கல்விக்கழகப் பத்தாண்டு அளக்கை, உட்புறக் கோள்கள் பலகம்
- 2009 முதல் 2013 வரை: , வெள்ளித் தேட்டப் பகுப்பாய்வுக் குழுவின் (வெக்சாகு-VEXAG) வழிநடத்தும் குழும உறுப்பினர்
- 2008 முதல் 2009 வரை: உறுப்பினர், நாசாவின் வெள்ளி முதன்மை அறிவியல், தொழில்நுட்ப வளர்ச்சிக் குழு
- 2007 முதல் 2012 வரை: இணையாசிரியர், புவியியற்பியல் ஆராய்ச்சி இதழ், *திண்மப் புவி*
# காத்தி ஓல்கின்



**காத்தி ஓல்கின்** *(Cathy Olkin)* ஓர் அமெரிக்கக் கோள் அறிவியலாலர் ஆவார். இவர் தென்மேற்கு ஆராய்ச்சி நிறுவனத்தில் பணிபுரிகிறார். இவரது ஆய்வு புறவெளிச் சூரியக் குடும்பம் ஆகும். இவர் வியாழனைச் சுற்றியுள்ள திரோயன் சிறுகோள்களை ஆயும் நாசாவின் உலூசி இலக்குத் திட்டக்கல இணை முதன்மை ஆய்வாளர் ஆவார். இத்திட்டக் கலம் 2021 இல் ஏவப்பட உள்ளது. இது தன் இலக்குகளை 2025 முதல் 2033 வரைக் கடந்து செல்லும்.  

## இளமையும் கல்வியும்
இவர் மிச்சிகானில் பிறந்து வளர்ந்தார். இவர் சிறுமியாக இருந்தபோது, புவியியல், தொல்லுயிரியல், தொல்லியல், மருத்துவம் உட்பட அறிவியலிலும் கல்விப் புலங்களிலும் பல வாழ்க்கைப்பணிகளை கருதிப் பார்த்துள்ளார்.  

இவர் கல்லூரியில் பொறியியலுக்கு மாறுமுன் மருத்துவத் தொடக்கநிலையைப் பயின்றுள்ளார். இவரது ஆய்வுரைக்கான அறிவுரையாளர் ஜேம்சு எல். எலிய்ட் ஆவார்.  

## வாழ்க்கைப்பணி
# எல்லன் சுட்டோவன்



**எல்லன் இரேனி சுட்டோவன்** *(Ellen Renee Stofan)* (பிறப்பு: பிப்ரவரி 24, 1961) நாசாவின் முதன்மை அறிவியலாளர் ஆவார். இவர் நாசாவின் ஆட்சியாளர் சார்லசு போல்டனுக்கு அறிவியல் நிகழ்ச்சிகளுக்கான திட்டமிடலிலும் முதலீடுகளிலும் முதன்மை அறிவுரையாளர் ஆவார். இவர் நாசாவில் இருந்து 2016 திசம்பரில் பணிவிலகினார். இதற்கு முன்பு, மேரிலாந்தில் உள்ள இலேட்டன்சுவில்லி பிராக்செமி ஆராய்ச்சி நிறுவனத்தின் துணைத்தலைவராகவும் இலண்டன் பல்கலைக்கழக புவி அறிவியல் தகைமைப் பேராசிரியராகவும் இருந்துள்ளார். இவர் இப்போது வான்-விண்வெளி அருங்காட்சியக இயக்குநராக உள்ளார்.  

## இளமையும் கல்வியும்

## வாழ்க்கைப்பணி

## தகைமைகளும் விருதுகளும்
இவர் பெற்ற பல விருதுகளில் குடியரசுத் தலைவரின் அறிவியலாளர், பொறியியலாளருக்கான தொடக்க வாழ்க்கைப்பணி விருதும் (PECASE) ஒன்றாகும்.  

## தேர்ந்தெடுத்த வெளியீடுகள்
- 
-
# நாதாலி ஏ. காபிரோல்


**நாதாலி ஏ. காபிரோல்** *(Nathalie A. Cabrol)* ஒரு பிரெஞ்சு அமெரிக்க வானுயிரியலாளர் ஆவார். 1963 ஆம் ஆண்டு ஆகத்து மாதம் 30 ஆம் தேதியன்று இவர் பிறந்தார். இவர் கோள் அறிவியலில் சிறப்பு வல்லுனர் ஆவார். இவர் செவ்வாயின் தொன்மையான ஏரிகளை ஆய்வு செய்கிறார். இவர் உயர் ஏரித் திட்டத்தின் கீழ் சிலியின் நடுவண் ஆண்டெசு மலையில் மீக் குத்துயரத் தேட்டங்களில் முதன்மை ஆய்வளராக ஈடுபடுகிறார். இத்திட்டம் நாசாவின் வானுயிரியல் நிறுவனத் திட்டமாகும் அங்கு இவரும் இவரது குழுவும் அறுதிநிலைச் சூழல்களில் உயிரினங்களின் தகவமைப்பை ஆவணப்படுத்துகிறார் விரைவான காலநிலை மாற்றம் ஏரிச் சூழல் அமைப்புகளிலும் வாழிடங்களிலும் ஏற்படுத்தும் விளைவுகளையும் புவிஉயிரியல் பதிவுகளையும் கோள் தேட்டக் கண்ணோட்டத்தில் ஆய்கிறார்.  

## இளமையும் வாழ்க்கைப்பணியும்
கப்ரோல் பிரான்சின் பாரிசு நகரத்திற்கு அருகே பிறந்தார். நான்டெர்ரே பல்கலைக்கழகம் மற்றும் சோர்போன் (முதுகலை பட்டம்; முனைவர்., 1991) பல்கலைக்கழகங்களில் பயின்றார். 1986 ஆம் ஆண்டில், செவ்வாய் கிரகத்தில் உள்ள குசேவ் பள்ளத்தை விரிவாக ஆய்வு செய்த முதல் நபர் என்ற சிறப்புக்கு உரியவரானார். சோவியத் அறிவியல் அகாடமியின் வலேரி பார்சுகோவின் ஆர்வத்தையும் பாராட்டையும் இவர் ஈர்த்தார். அவர் மாசுகோவிற்கு விரிவுரை வழங்க இவரை அழைத்தார்.  

## ஏரி ஆராய்ச்சி

## பிற பணிகளும் தொடர்புகளும்

## நூல்களும் ஆய்வுத்தாள்களும்

## தாக்கம்
# 1,2,3,6-டெட்ரா ஐதரோபென்சால்டிகைடு



**1,2,3,6-டெட்ரா ஐதரோபென்சால்டிகைடு** *(1,2,3,6-Tetrahydrobenzaldehyde)* என்பது C<sub>6</sub>H<sub>9</sub>CHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சால்டிகைடின் பகுதியாக ஐதரசனேற்றம் செய்யப்பட்ட வழிப்பெறுதியே 1,2,3,6-டெட்ரா ஐதரோபென்சால்டிகைடு என்று சம்பிரதாயமாக கூறப்படுவதுண்டு. இதுவொரு நிறமற்ற நீர்மமாகும். அக்ரோலீன் மற்றும் பியூட்டாடையீன் ஆகியவற்றின் டையீல்சு ஆல்டர் வினையில் இச்சேர்மம் உற்பத்தி செய்யப்படுகிறது. 3,4-எப்பாக்சிசைக்ளோமெத்தில்-3,4-எப்பாக்சிசைக்ளோயெக்சேன் கார்பாக்சிலேட்டு என்ற ஒரு பயனுள்ள பிசினை தயாரிப்பதற்கான முன்னோடிச் சேர்மமாகவும், தொழிற்சாலை பூச்சுகளின் முன்னோடியாகவும் 1,2,3,6-டெட்ரா ஐதரோபென்சால்டிகைடு பயன்படுத்தப்படுகிறது. இம்மாற்றம் டிசுசெங்கோ வினைக்கு இன்றியமையாத மாற்றமாகக் கருதப்படுகிறது. அதாவது கார வினையூக்கியால் எசுத்தரும் அதைத் தொடர்ந்து இரட்டை எப்பாக்சினேற்றமும் இவ்வினையில் நிகழ்கின்றன  

.
# மேகன் சுவாம்பு



**மேகன் மெகு ஈ. சுவாம்பு** *(Megan "Meg" E. Schwamb)* (பிறப்பு: 1984) ஓர் அமெரிக்க வானியலாளரும் கோள் அறிவியலாரும் ஆவார். இவர் 2018 இல் லவாயில் உள்ள இலோவில் அமைந்த ஜெமினி வான்காணகத்தின் வடக்கு இயக்க மிய உதவி அறிவியலாளராக உள்ளார். இவர் தனித்தும் இணைந்தும் பல நெப்டியூன் கடப்பு வான்பொருள்களைக் கண்டுபிடித்துள்ளார்.  

}}
# பெரியாறு


**பெரியாறு** அல்லது **பேரியாறு** என்பது இன்றைய கேரள மாநிலத்தின் மிகவும் நீளமான ஓர் ஆறு ஆகும். இதன் நீளம் 300 கி.மீ., இதில் 244 கி.மீ. கேரளாவிலும், 56 கி.மீ. தமிழ்நாட்டிலும் உள்ளது. இது தமிழகத்திலுள்ள சிவகிரி மலையின் சுந்தரமலை பகுதியில் உற்பத்தியாகிறது. இதற்கு *சூர்ணியாறு* என்று வடமொழிப் பெயரும் ஒன்று உள்ளது.  

## வரலாறு
சங்க இலக்கிய காலம் தொட்டு அன்றைய சேர நாட்டில் ஓடிய முதன்மை ஆறாக இந்த ஆறு விளங்குகிறது. ஆங்கிலேயர்கள் ஆட்சிக் காலத்தில் *பேரியாற்றை* பெரியாறு எனும் ஒலிக்குறிப்போடு அழைத்தும், எழுதியும் வந்ததால் தற்காலத்தில் இது பெரியாறு என அழைக்கப்படுகின்றது. இது வற்றாத ஆறாக இருப்பதால் கேரளத்தின் உயிர்நாடி எனவும் அழைக்கப்படுகிறது. இது கேரளத்தின் பெரிய நகரங்களுக்கு நீர் ஆதாரமாக விளங்குகிறது. இடுக்கி அணை இவ்வாற்றின் மீது கட்டப்பட்டுள்ளது. இது மாநிலத்திற்கு குறிப்பிடத்தக்க அளவு மின்வசதி வழங்குகிறது. இதன் மொத்த நீர்பிடிப்பு பகுதி 5396 சதுர கி.மீ.. ஆகும். இதில் கேரளாவில் 5284 சதுர கி.மீ. பகுதியும், தமிழகத்தில் 112 சதுர கி.மீ. பகுதியும் உள்ளது. முல்லைப்பெரியாறு அணையும் இதன் குறுக்கே கட்டப்பட்டுள்ள அணையாகும்.  

பேரியாறு மேற்குக் கடலில் விழுந்த இடத்தில் சேரர்களின் முசிறித் துறைமுகம் அமைந்திருந்தது. இந்தப் பேரியாற்றின் கரையிலே சேரன் செங்குட்டுவன் தன் சுற்றத்துடன் தங்கி இயற்கைக் காட்சியைக் கண்ட செய்தியைச் சிலப்பதிகாரம் கூறுகிறது..  

பின்வரும் *அகப்பாடல்* சிறப்பாகக் கட்டப்பட்ட யவனர்களின் கலங்கள் பேரியாற்றின் வெண்நுரை கலங்க பொன் சுமந்து வந்து மிளகு கொண்டு செல்ல இறங்கிய பெருமை கொண்டது என சேரர்களின் முசிறித் துறைமுகத்தின் சிறப்பையும் பேரியாற்றின் சிறப்பையும் குறிப்பிடுகின்றது.  

"அத்தம் நீளிடைப் போகி நன்றும்  

அரிதுசெய் விழுப்பொருள் எளிதினிற் பெறினும்  

வாரேன் வாழியென் நெஞ்சே சேரலர்  

சுள்ளியம் பேரியாற்று வெண்நுரை கலங்க  

யவனர் தந்த வினைமாண் நன்கலம்  

பொன்னொடு வந்து கறியொடு பெயரும்  

வளங்கெழு முசிறி ஆர்ப்பெழ வளைஇ (அகநானூறு. 149-7)  

## இதனையும் பார்க்கவும்
- முல்லைப் பெரியாறு அணை
- முசிறித் துறைமுகம்
- டேம் 999
# சாமி 2 (திரைப்படம்)


**சாமி 2** (Saamy 2) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தை இயக்குநர் ஹரி எழுதி இயக்க, சிபு தமீன்சால் தயாரிக்கப்பட்டது ஆகும். இத்திரைப்படத்தில் விக்ரம், ஐஸ்வர்யா ராஜேஷ், பாபி சிம்ஹா, பிரபு,கீர்த்தி சுரேஷ், சூரி ஆகியோர் முக்கிய கதாப்பாத்திரத்தில் நடித்துள்ளனர். தேவி ஸ்ரீ பிரசாத்தால் இயற்றப்பட்ட இசை மற்றும் பிரியன் மற்றும் வெங்கடேஷ் ஆகியோர்களிள் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 21, 2018 அன்று வெளியானது. இத்திரைப்படம் 2003 ஆம் ஆண்டு வெளியான சாமி திரைப்படத்தின் தொடர்ச்சியாகும்.  

## நடிகர்கள்

- விக்ரம் - DCP ஆறுச்சாமி "சாமி" மற்றும் ராமசாமி "ராம்" IPS பின்பு ACP (ஆறுச்சாமி மகன்) (இரட்டை வேடம்)
- ஐஸ்வர்யா ராஜேஷ் - புவனா ஆறுச்சாமி
- கீர்த்தி சுரேஷ் - தியா விசுவநாதன்
- பிரபு - ஜி. விசுவநாதன்
- பாபி சிம்ஹா - இராவண பிச்சை "இராவணா"
- ஜான் விஜய் - தேவேந்திர பிச்சை
- ஓ. ஏ. கே. சுந்தர் - மகேந்திர பிச்சை
- சூரி - சக்தி
- இமான் அண்ணாச்சி - தங்கவேலு
- ரமேஷ் கண்ணா - பரமசிவம்
- டெல்லி கணேஷ் - சீனிவாசன் (புவனாவின் தந்தை)
- சுமித்ரா - (புவனாவின் தாய்)
- உமா ரியாஸ் கான் - நூர்ஜெகான்
- ஐஸ்வர்யா - சாந்தி
- சஞ்சீவ் - சந்தோஷ்
- பிரவீணா - மீனாட்சி

## பாடல்கள்
1. "அதிரூபனே" -எம்.  எம். மானசி  

2. "மொலகபோடியே" -சஞ்சித் ஹெக்டே, ரீட்டா தியாகராஜன்  

3. "தர்ணாக்கா" -பென்னி தயாள், அந்தோணி தாசன்  

4. "புது மெட்ரோ ரயில்" -விக்ரம், கீர்த்தி சுரேஷ்  

5. "அம்மா அம்மா" -கார்த்திக்
# விக்கிப்பீடியா:பெண்கள் நலனுக்கான விக்கி மகளிர் 2018/பங்கேற்பாளர்கள்

**பெண்கள் நலனுக்கான விக்கி மகளிர் தொடர்தொகுப்பில் பங்கு பெற விரும்பும் பயனர்கள் கீழே தங்கள் பெயர்களைப் பதியவும்.**  

## பங்குபெறும் பயனர்கள்
1. --நந்தினிகந்தசாமி (பேச்சு) 16:28, 1 அக்டோபர் 2018 (UTC)
1. --உலோ.செந்தமிழ்க்கோதை உலோ.செந்தமிழ்க்கோதை (பேச்சு) 16:34, 1 அக்டோபர் 2018 (UTC)
1. --&#32;பார்வதிஸ்ரீ (பேச்சு) 18:23, 1 அக்டோபர் 2018 (UTC)
1. --ஞா.ஸ்ரீதர்Dsesringp (பேச்சு) 01:53, 2 அக்டோபர் 2018 (UTC)
1. --அருளரசன் (பேச்சு) 08:10, 2 அக்டோபர் 2018 (UTC)
1. --மகாலிங்கம் (பேச்சு) 09:54, 2 அக்டோபர் 2018 (UTC)
1. ----கலை (பேச்சு) 15:19, 2 அக்டோபர் 2018 (UTC)
1. --சிவகோசரன் (பேச்சு) 15:48, 2 அக்டோபர் 2018 (UTC)
1. --Chandravathanaa (பேச்சு) 07:42, 6 அக்டோபர் 2018 (UTC)
1. --கலையரசி (பேச்சு) 07:42, 6 அக்டோபர் 2018 (UTC)

1. கி.மூர்த்தி
1. --Trichymumtaj (பேச்சு) 09:59, 28 அக்டோபர் 2018 (UTC)
1. --Trichymumtaj (பேச்சு) 10:00, 28 அக்டோபர் 2018 (UTC)
1. --Siva2kalai (பேச்சு) 10:01, 28 அக்டோபர் 2018 (UTC)
1. --Thilaka Rani.G (பேச்சு) 10:03, 28 அக்டோபர் 2018 (UTC)
1. ̠--Mahalakshmiar (பேச்சு) 10:07, 28 அக்டோபர் 2018 (UTC)
1. --Karthikeyan-Nandhini (பேச்சு) 03:42, 30 அக்டோபர் 2018 (UTC)
# விக்கிப்பீடியா:பெண்கள் நலனுக்கான விக்கி மகளிர் 2018

<div>  
| தொடர்தொகுப்பு | தலைப்புகள் | விதிகள் | பரிசுகள் | நேரடி சந்திப்பு | } |
| --- | --- | --- | --- | --- | --- |
</div>  
</div>
# டெட்ராகுளோரோசிங்கேட்டு



**டெட்ராகுளோரோசிங்கேட்டு** *(Tetrachlorozincate)* என்பது [ZnCl<sub>4</sub>]<sup>2−</sup> என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். இந்த எதிர் அயனி பெரும்பாலும் வலிமையான மின்னணுகவர்களுடன் சேர்க்கப்பட்டே பயன்படுத்தப்படுகிறது. இரட்டை எதிர்மின் அயனியாக இருப்பதால் டெட்ராகுளோரோசிங்கேட்டு எதிர்மின் அயனியை வலிமை குறைந்த ஒருங்கிணைவு அயனியென்று வகைப்படுத்துவதில்லை. அதேபோல இரட்டை எதிர்மின் அயனியாக இருப்பதால் இது பல உப்புகளின் படிகமாதலை எளிமையாக்குகிறது. டெட்ராகுளோரோசிங்கேட்டு ஒரு நான்முகியாகும். சிங்கேட்டுகள் என்பவை எதிர்மின் துத்தநாக அணைவுச் சேர்மங்களாகும்.  

லூக்காசு வினையாக்கியை தயாரிக்கும் நிகழ்வில் பெரும்பாலும் ஐதரோகுளோரிக் அமிலத்துடன் துத்தநாக குளோரைடைச் சேர்த்து டெட்ராகுளோரோசிங்கேட்டு தயாரித்துக் கொள்ளப்படுகிறது.  

இவ்வயனியுடன் தொடர்புடைய ஒர் எதிர்மின் அயனி [Zn2Cl6]2− ஆகும். இதிலும் Zn(II) நான்முகி வடிவத்தையே ஏற்றுக் கொள்கிறது.
# 1,3,5-டிரைமெத்தில்-1,3,5-டிரையசாசைக்ளோயெக்சேன்



**1,3,5-டிரைமெத்தில்-1,3,5-டிரையசாசைக்ளோயெக்சேன்** *(1,3,5-Trimethyl-1,3,5-triazacyclohexane)* என்பது C<sub>6</sub>H<sub>15</sub>N<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இந்நீர்மம் பல கரிமக் கரைப்பான்களிலும் கரைகிறது. தொடர்புடைய பல எக்சா ஐதரோ-1,3,5-டிரையசீன்களுடன் கட்டமைப்பு ஒற்றுமை கொண்டதாக இச்சேர்மம் காணப்படுகிறது. இவை குறிப்பாக அமீன்கள் மற்றும் பார்மால்டிகைடுகளை ஒடுக்க வினைக்கு உட்படுத்துவதால் உருவாகின்ற சேர்மங்களாக உள்ளன.  
பியூட்டைல் இலித்தியம் உதவியால் 1,3,5-டிரைமெத்தில்-1,3,5-டிரையசாசைக்ளோயெக்சேனை புரோட்டான் நீக்கம் செய்து ஒரு வினையாக்கியைப் பெறலாம். இவ்வினையாக்கி பார்மைல் எதிர்மின் அயனி மூலமாகச் செயல்படுகிறது
# 2,5-டையைதராக்சி-1,4-பென்சோகுயினோன்



இச்சேர்மம் ஒரு வலிமை குறைந்த அமிலமாகும். இதனால் ஒன்று அல்லது இரண்டு ஐதராக்சில் அணுக்கள் ஒரு புரோட்டானுக்காக இழக்கப்பட்டு முறையே C6H3O−4 (pKa1 = 2.95) மற்றும் C6H2O2−4 (pKa2 = 4.87) எதிர்மின் அயனிகள் உருவாகின்றன. பின்னது பல்வேறு உலோக அணைவுச் சேர்மங்களாக உருவாகிறது. ஈருட்கரு உருவாக்கும் ஈந்தணைவியாக இது செயல்படுகிறது .  

வயதான மரக்கூழ் பொருட்களின் நிறத்திற்கு இச்சேர்மம் காரணமாகிறது என்பது அடையாளம் காணப்பட்டுள்ளது .
# பென்சோகுயினோன்டெட்ராகார்பாக்சிலிக் அமிலம்



**1,4-பென்சோகுயினோன்டெட்ராகார்பாக்சிலிக் அமிலம்** *(1,4-benzoquinonetetracarboxylic acid )* என்பது C<sub>10</sub>H<sub>4</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் மூலக்கூற்று வாய்ப்பாட்டை (C6O2)(-(CO)OH)4 என்ற வாய்ப்பாட்டாலும் எழுதி இச்சேர்மத்தை பாரா-பென்சோகுயினோன் ( C6H4O2,) வழிப்பெறுதியாகப் பார்க்கப்படுகிறது. பாராபென்சோகுயினோனில் உள்ள நான்கு ஐதரசன் அணுக்கள் கார்பாக்சில் வேதி வினைக்குழுக்களால் -(CO)OH பதிலீடு செய்யப்பட்டு இச்சேர்மம் உருவாவதாக கருதுகிறார்கள்.  
நான்கு புரோட்டான்கள் நீக்கப்படுவதால் இவ்வமிலம் பென்சோகுயினோன்டெட்ராகார்பாக்சிலேட்டு C10O4−10 எதிர்மின் அயனியை கொடுக்கும் என்று எதிர்பார்க்கப்படுகிறது. இவ்வயனி ஆக்சிசன் மற்றும் கார்பன் அணுக்களால் மட்டும் ஆன ஆக்சோகார்பன் எதிர்மின் அயனிகளில் ஒன்றாகும். ஒவ்வொரு புரோட்டானாக இழக்கப்பட்டு 3 புரோட்டான்கள் வழியாக முறையே டிரையைதரசன் (C10H3O−10), டையைதரசன் (C10H2O2−10 ) மற்றும் ஐதரசன்பென்சோகுயினோன்டெட்ராகார்பாக்சிலேட்டு எதிர்மின் அயனிகளாக உருவாகிறது. இதனுடன் தொடர்புடைய எசுத்தர்களுக்கும் இதே பெயர் பயன்படுத்தப்படுகிறது.  

இரண்டு தண்ணீர் மூலக்கூறுகளை நீக்குவதால் கார்பன் ஆக்சைடுகளில் ஒன்றான பென்சோகுயினோன்டெட்ராகார்பாக்சிலிக் இருநீரிலி C10O8 உருவாகிறது .  

1,2,4,5- டெட்ராமெத்தில்பென்சீன் என அறியப்படும் டியூரினிலிருந்து டைநைட்ரோபைரோமெட்டிலிட்டிக், டையமினோபைரோபெட்டிலிக் அமிலங்கள் வழியாக இந்த அமிலம் பெறப்படுகிறது .
# அயோடோபென்சீன்



**அயோடோபென்சீன்** *(Iodobenzene)* என்பது C<sub>6</sub>H<sub>5</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சீன் வளையத்தில் ஓர் அயோடின் அணு பதிலீடு செய்யப்பட்டிருந்தால் அது அயோடோபென்சீன் என்பபடுகிறது. கரிம வேதியியலில் ஒரு செயற்கை இடைநிலையாக அயோடோபென்சீன் மிகுதியான பயன்களை அளிக்கிறது. நிறமற்ற நீர்மமான இச்சேர்மம் எளிதில் ஆவியாகக் கூடியதாகும். நாட்பட்ட அயோடோபென்சீன் மாதிரிகள் மஞ்சள் நிறத்தில் காணப்படுகின்றன.  

## தயாரிப்பு

வர்த்தக முறையிலும் அயோடோபென்சீன் விற்பனைக்குக் கிடைக்கிறது. ஆனால் ஆய்வகத்தில் அனிலீனின் சேன்ட் மேயர் வினையின் வழியாக இது தயாரிக்கப்படுகிறது. முதல் படிநிலையில் அமீன் வேதி வினைக்குழுவானது ஐதரோகுளோரிக் அமிலம் மற்றும் சோடியம் நைட்ரைலுடன் சேர்க்கப்பட்டு ஈரசோனியமாக்கப்படுகிறது. உருவாகும் பீனைல் ஈரசோனியம் குளோரைடுடன் பொட்டாசியம் அயோடைடு சேர்க்கப்படுகிறது. இதனால் நைட்ரசன் வாயு வெளியேற்றப்படுகிறது. நீராவி வடித்தல் மூலம் அயோடோபென்சீன் பிரித்தெடுக்கப்படுகிறது  

:  

பென்சீனுடன் அயோடின் மற்றும் நைட்ரிக் அமிலத்தைச் சேர்த்து ஆவிமீட்சி வினைக்கு உட்படுத்தி மாற்று வழிமுறையிலும் இதைத் தயாரிக்கலாம்.  

## வினைகள்

C–Br அல்லது C–Cl பிணைப்புகளைக் காட்டிலும் C–I பிணைப்பு வலிமை குறைந்தது என்பதால் புரோமோபென்சீன் அல்லது குளோரோபென்சீன்களைக் காட்டிலும் அதிக வினைத்திறன் கொண்டதாக உள்ளது. அயோடோபென்சீன் மக்னீசியத்துடன் விரைந்து வினைபுரிந்து பீனைல்மக்னீசியம் அயோடைடு கிரிக்கனார்டு வினைப்பொருளாக உருவாகிறது. பீனைல்மக்னீசியம் புரோமைடு போலவே பீனைல்மக்னீசியம் அயோடைடும் பீனைல் எதிர்மின் அயனி சிந்தோனுக்கான செயற்கை சேர்மமாகக் கருதப்படுகிறது. அயோடோபென்சீன் குளோரினுடன் வினைபுரிந்து அயோடோபென்சீன் டைகுளோரைடு என்ற அணைவுச் சேர்மத்தைக் கொடுக்கிறது . இது திட குளோரினுக்கான மூலப்பொருளாகும்.  

சோனோகேசிரா பிணைப்பு, எக் வினை மற்றும் பிற உலோக வினையூக்கி பிணைப்புகள் போன்ற வினைகளிலும் ஒரு தளப்பொருளாக அயோடோபென்சீன் செயல்படுகிறது. இவ்வினைகள் அயோடோபென்சீனின் ஆக்சிசனேற்ற கூட்டுமுறை வழியாக நிகழ்கின்றன.
# சோடியம் டிரைபுளோரோமெத்தேன்சல்பினேட்டு



**சோடியம் டிரைபுளோரோமெத்தேன்சல்பினேட்டு** *(Sodium trifluoromethanesulfinate )* என்பது CF<sub>3</sub>NaO<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரைபுளோரோமெத்தேன்சல்பினிக் அமிலத்தினுடைய சோடியம் உப்பு சோடியம் டிரைபுளோரோமெத்தேன்சல்பினேட்டு என்று கருதப்படுகிறது. ஓர் ஆக்சிகரணியான மூவிணைய பியூட்டைல் ஐதரோபெராக்சைடுடன் சேர்க்கப்பட்டு இச்சேர்மம் ஒரு பொருத்தமான வினையாக்கியாக கரிம வேதியியலில் பயன்படுத்தப்படுகிறது. இவ்வினையாக்கியினால் எலக்ட்ரான் மிகு அரோமாட்டிக் சேர்மங்களில் டிரைபுளோரோமெத்தில் தொகுதிகளை அறிமுகம் செய்ய முடிகிறது. இலேங்கு இலாயிசு வினையாக்கி என்ற பெயராலும் இக்கலவை அறியப்படுகிறது. தனி இயங்குறுப்பு வினை வழிமுறையில் இவ்வினை நிகழ்கிறது .  

இவ்வினையாக்கியும் இருமுக நிலைப்பொருள் நிபந்தனைக்குட்பட்ட டிரைபுளோரோமெத்திலேட்டு எலக்ட்ரான்-குறைபாடுள்ள அரோமாட்டிக் சேர்மமாக மாறவியலும். இதனுடன் தொடர்புடைய பல்லுருவ ஒருங்கிணைவு அணைவுச்சேர்மமான துத்தநாக டைபுளோரோமெத்தேன்சல்பினேட்டால், அரோமாட்டிக் சேர்மங்களில் அதே இருமுக நிலைப்பொருள் நிபந்தனைக்குட்பட்டு டைபுளோரோமெத்தில் குழுக்களை அறிமுகம் செய்ய இயலும்.
# கோவை - 43 (துணை - 1)



**கோ - 43 (துணை - 1)** (*CO 43 (Sub -1)*) என்பது தமிழ்நாடு வேளாண்மை பல்கலைக்கழகம் நெல் இனப் பெருக்க நிலையம் மூலம் 1982 ஆம் ஆண்டு வெளியிடப்பட்ட கோவை - 43 நெல் இரகத்தில் இருந்து மேம்படுத்தப்பட்ட துணை இரகமாகும். இந்த இரகத்தை தமிழ்நாடு வேளாண்மை பல்கலைக்கழக தாவர மூலக்கூறுவியல் ஆராய்ச்சி மையம் உருவாக்கியுள்ளது. இந்தப் புதிய இரகம் புதுதில்லியில் உள்ள இந்திய வேளாண்மை ஆராய்ச்சிக் கழகத்தில் அகில இந்திய அளவில் பரிசோதனைக்கு உட்படுத்தப்பட்டு, 50 முதல் 100 இடங்களில் பரிசோதனை செய்யப்பட்டது. அதில் வெள்ளத்தால் பாதிக்கப்பட்ட 26 பகுதிகளில் சோதனை முறையில் சாகுபடி செய்து பார்த்ததில், மற்ற நெல் ரகங்களைக் காட்டிலும் இந்த ரகம் 25 முதல் 30 சதவீதம் கூடுதல் மகசூல் கொடுத்தது தெரியவந்தது.  

## சிறப்பம்சங்கள்
இந்தத் துணை நெல் இரகமானது கோ-43வின் அனைத்து மரபியல் கூறுகளையும் உள்ளடக்கியுள்ளது. மேலும் இது கடலோர மாவட்டங்களிலும் வடிநிலப்பகுதிகளில் ஏற்படும் அதிக மழை வெள்ளத்தைத் தாங்கி வளரும் வகையில் உருவாக்கப்பட்டுள்ளது.  

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை

## மேற்கோள்
# காத்தரைன் பிரீமன்



**காத்தரைன் கெய்னெசு பிரீமன்** (*Katherine H. Freeman*) அமெரிக்காவின் பென்சில்வேனியா பல்கலைக்கழகத்தின் புவி, கோள் அறிவியல் புலங்கள் துறையின் பேராசிரியராவார். சக மதிப்பாய்வு செய்யப்பட்ட அறிவியல் இதழான பூமி மற்றும் கிரக அறிவியலின் வருடாந்திர மதிப்பாய்வு இதழில் இணை ஆசிரியராக இருந்தார்.  

## கல்வியியல் பின்னணி

## விருதுகள்
# காரீ ஆண்டர்சன்


**காரீ ஆண்டர்சன்** *(Carrie Anderson)* ஓர் அமெரிக்கக் கோள் அறிவியலாளர் ஆவார். இவர் நாசாவின் கோடார்டு விண்வெளிப் பறப்பு மையத்தில் பணிபுரிகிறார்.  

## கல்வி
ஆண்டர்சன் அரிசோனாவைச் சேர்ந்தவர். 2000 ஆம் ஆண்டில் அரிசோனா மாநில பல்கலைக்கழகத்தில் படித்து இயற்பியலில் இளநிலை பட்டம் பெற்றார். பட்டப்படிப்பு முடிந்ததும் நாசாவில் முனைவர் பட்டம் பெற்றவர்களுக்குக் கிடைக்கும் பயிற்சி சார்ந்த நிலை உறுப்பினர் ஆனார்.  

## வாழ்க்கைப்பணி

## தகைமைகளும் விருதுகளும்
# ஆண்ட்ராய்டு பை


**ஆண்ட்ராய்டு பை (Android Pie)** என்பது ஆண்ட்ராய்டு இயக்க முறைமையின் ஏழாவது பெரிய பதிப்பு மற்றும் பதினாறாவது ஆண்ட்ராய்டு இயக்கு தளப் பதிப்பாகும்.  

## வரலாறு
இதன் முதன் அறிவிப்பினை கூகுள் நிறுவனம் மார்ச் 7, 2018 இல் அறிவித்தது. அன்றே இதன் மேம்பாட்டாளர் பதிப்பு வெளியிடப்பட்டது. இதன் இரண்டாவது பதிப்பு மே 8, 2018 இல் வெளியிடப்பட்டது. இது ஆல்பா சோதனைபதிப்பாக கருதப்பட்டது. இதன் மூன்றாவது பதிப்பு மற்றும் இரண்டாவது ஆல்பா பதிப்பானது சூன் 6, 2018 இல் வெளியானது. பின்பு நான்காவது பதிப்பு மற்றும் மூன்றாவது ஆல்பா பதிப்பு சூலை 2, 2018 இல் வெளியானது. ஆண்ட்ராய்டு பை ஆனது சூலை 25, 2018 இல் வெளியானது.
# சூறையாடல்


**சூறையாடல்** என்பது பொருட்களைக் கண்மூடித்தனமாக கும்பலாக கொள்ளையடிப்பதாகும். இது இராணுவ அல்லது அரசியல் வெற்றியின் ஒரு பகுதியாகவோ, அல்லது பேரழிவு காலங்களிலோ, உதாரணமாக போர், இயற்கைப் பேரழிவு (சட்டம் ஒழுங்கு தற்காலிகமாக பயனற்றுப் போகும் நேரத்தில்), அல்லது கலகம் ஆகிய காலங்களிலோ ஏற்படுகிறது. பெரும் அதிர்ச்சியூட்டும் நிகழ்வுகளாக ஏற்படும் திருட்டு மற்றும் மோசடியை விவரிப்பதற்கும் இந்த வார்த்தை பரந்த அளவில் பயன்படுத்தப்படுகிறது. உதாரணமாக அரசாங்கங்கள் தனியார் அல்லது பொது சொத்துக்களை "கொள்ளையடித்தல்" போன்றவை.  

ஆயுத மோதலில், சர்வதேச சட்டத்தால் சூறையாடல் தடை செய்யப்பட்டுள்ளது. மேலும் இது ஒரு போர்க்குற்றமாகக் கருதப்படுகிறது .
# குத்தகைக்காரர்


ஒரு **குத்தகைக்காரர்** என்பவர் நடுக்கால ஐரோப்பாவின் நிலப்பிரபுத்துவ அமைப்பின் படி ஒரு நிலப்பிரபு அல்லது அரசனுடன் பரஸ்பர கடமையை ஏற்படுத்திக்கொள்பவர் ஆவார். கடமைகளானவை பொதுவாக இராணுவ ஆதரவு மற்றும் பரஸ்பர பாதுகாப்பு ஆகியவை ஆகும். இவை பொதுவாக நிலத்தைக் குத்தகைக்கு எடுப்பதற்குப் பிரதிபலனாக ஏற்படுத்தப்படுகிறது.
# இரத்த சகோதரன்


**இரத்த சகோதரன்** எனும் சொல் இருவிதமானவர்களைக் குறிக்கப் பயன்படுத்தப்படுகிறது: பிறப்பால் தொடர்புடைய ஆண், அல்லது ஒருவருக்கொருவர் விசுவாசமாக இருப்பதென முடிவெடுத்த பிறப்பால் தொடர்பற்ற இரண்டு அல்லது அதற்கு மேற்பட்ட ஆண்கள்.  

## பிரபலமான இரத்த சகோதரர்கள்
### வரலாற்று ரீதியாக
- எசுகெய் மற்றும் தொகுருல். எசுகை செங்கிஸ் கானின் தந்தை ஆவார். தொகுருல் சீனப் பட்டமான வாங் கானால் அறியப்படுகிறார்.
- தெமுசின் (செங்கிஸ் கான்) மற்றும் சமுக்கா பால்யகால நண்பர்கள் ஆவர். இருவரும் இரத்த சகோதரர்களும் ஆவர். எனினும் சமுக்கா பிற்காலத்தில் தெமுசினுக்குத் துரோகம் செய்து, அதன் காரணமாகக் கொல்லப்படுகிறார்.
# 1,3,5-டிரையசீன்



**1,3,5-டிரையசீன்** *(1,3,5-triazine)* என்பது (HCN)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை சமச்சீர் டிரையசீன் என்ற பொருள் கொண்ட எசு-டிரையசீன், 1,3,5-மூவசீன் என்ற பெயர்களாலும் அழைக்கலாம். மேலும், ஆறு உறுப்பினர்களைக் கொண்டுள்ள பல்லினவளைய அரோமாட்டிக் வளையமாகவும், டிரையசீனின் பல்லுருவ வடிவங்களில் ஒன்றாகவும் 1,3,5-டிரையசீன் கருதப்படுகிறது. இச்சேர்மமும் இதன் வழிப்பெறுதி சேர்மங்களும் கரிம வேதியியலில் பல்வேறு வகையான பயன்பாடுகளைப் பெற்றுள்ளன.  

## தயாரிப்பு

சயனோசன் குளோரைடு அல்லது சயனிமைடு போன்ற சில நைட்ரைல்களை முப்படியாக்கல் வினைக்கு உட்படுத்துவதால் 1,3,5-டிரையசீன்கள் உருவாகின்றன. ஒரு பீனைல் தொகுதியும் 2 அமினோ பதிலிகளையும் பெற்றுள்ள பென்சோகுவானமைன் சேர்மத்தை பென்சோநைட்ரைலுடன் டைசயன்டையமைடைச் சேர்த்து வினைபுரியச் செய்து தயாரிக்கலாம் . அடால்ப்பின்னெர் கண்டறிந்த பின்னெர் தயாரிப்பு முறையில் ஆல்க்கைல் அல்லது அரைல் அமிடின் உடன் பாசுகீன் வினைபடு பொருளாகப் பயன்படுகின்றன the reactants are an alkyl or aryl amidine and phosgene . ஐதரசைடுடன் N-H மையத்தை உட்புகுத்த தாமிர கார்ப்பீனாய்டு பயன்படுத்தப்பட்டு தொடர்ந்து அமோனியம் குளோரைடு சேர்த்து சூடுபடுத்துவதாலும் டிரையசீன் உள்ளகம் உருவாகிறது .  
சயனோகுவானிடின் சேர்மத்துடன் தொடர்புடைய நைட்ரைலைச் சேர்த்து ஒடுக்கத்திற்கு உட்படுத்தி குவானமீன்கள் தயாரிக்கப்படுகின்றன :.  
:(H<sub>2</sub>N)<sub>2</sub>C=NCN + RCN → (CNH<sub>2</sub>)<sub>2</sub>(CR)N<sub>3</sub>  

## பயன்பாடுகள்

ஐதரசன் சயனைடு வாயுவிற்குச் சமமான வினையாக்கியாக கரிமத் தொகுப்பு வினைகளில் சமச்சீர்-டிரையசீன் பயன்படுத்தப்படுகிறது. திண்மமாக இருப்பதால் ஆய்வகங்களில் கையாள்வதற்கு ஐதரசன் சயனைடு வாயுவைக் காட்டிலும் சிலசமயங்களில் எளிமையாக இதைப் பயன்படுத்த முடிகிறது. அரோமாட்டிக் தளப்பொருட்களில் பார்மைல் குழுவை சேர்க்கப் பயன்படும் காட்டர்மான் வினையில் இதைப் பயன்படுத்துகிறார்கள் .  

## டிரையசீன் வழிப்பெறுதிகள்

N- மற்றும் C-பதிலிடப்பட்ட டிரையசீன்கள் தொழிற்சாலைகளில் பயன்படுத்தப்படுகின்றன. 1,3,5-டிரையசீனின் மிகப்பொதுவான வழிப்பெறுதியாக 1,3,5-டிரையசீன்-2,4,6-டிரையமீன் கருதப்படுகிறது. மெலாமீன் அல்லது சயனூரமைடு என்ற பெயரால் பொதுவாக இதை அழைக்கிறார்கள். சயனூரிக் அமிலம் எனப்படும் 1,3,5-டிரையசீன்-2,4,6-டிரையால் 1,3,5-டிரையசீனின் மற்றொரு முக்கியமான வழிப்பெறுதியாகும்.  

சிமாசின், அட்ராசின் போன்ற களைக்கொல்லி்களை பேரளவில் தயாரிக்கும்போது வினைத் தொடக்கப்பொருளாக சயனூரிக் குளோரைடு எனப்படும் 2,4,6-டிரைகுளோரோ-1,3,5-டிரையசீன் பயன்படுகிறது. மரக்கூழினாலான பொருட்களுடன் சகப்பிணைப்பு மூலம் பிணைக்கப்பட்ட வினைத்திற சாயங்கள் என்ற முக்கியமான குடும்பத்திற்கு குளோரினேற்ற டிரையசீன்கள் அடிப்படையாகும்  

டிரையசீன்கள் மருந்துவகைப் பொருட்களிலும் பயன்படுகின்றன..
# முசுத்தாபிசூர் ரகுமான்


**முசுத்தாபிசூர் ரகுமான்** (*Mustafizur Rahman*, பிறப்பு: 6 செப்டம்பர் 1995) வங்காளதேச பன்னாட்டுத் துடுப்பாட்ட வீரர் ஆவார். இவர் இடக்கை விரைவுப் பந்து வீசாளராக அடையாளம் காணப்படுகிறார். இவர் தான் விளையாடிய முதலாவது ஒருநாள் பன்னாட்டுத் தொடர்ப் போட்டிகளில் அதிக இலக்குகளைக் (13) கைப்பற்றி சாதனை புரிந்துள்ளார். முதலாவது தேர்வு மற்றும் ஒருநாள் போட்டிகளில் "சிறந்த ஆட்டக்காரர்" என்ற விருதையும் பெற்று சாதனை புரிந்துள்ளார்.  

ரகுமான் 2015 ஏப்ரலில் பாக்கித்தான் அணிக்கு எதிராக இ20 போட்டியில் முதன் முதலில் பன்னாட்டுப் போட்டியாளராக அறிமுகமானார். அதே ஆண்டில் தனது முதலாவது ஒருநாள் போட்டியை இந்தியாவுக்கு எதிராகவும், தேர்வுப் போட்டியை தென்னாப்பிரிக்க அணிக்கு எதிராகவும் விளையாடினார்.  

பன்னாட்டுப் போட்டிகளில் விளையாடுவதற்கு முன்னர், ரகுமான் 19-அகவைக்குட்பட்டோருக்கான 2014 உலகக்கிண்ணப் போட்டியில் விளையாடியுள்ளார். இவர் 2016 இந்தியன் பிரீமியர் லீக் போட்டிகளில் சன்ரைசர்ஸ் ஐதராபாத் அணிக்காக விளையாடினார்.
# அசிட்டோகுவானமீன்



**அசிட்டோகுவானமீன்** *(Acetoguanamine)* என்பது (CNH<sub>2</sub>)<sub>2</sub>CCH<sub>3</sub>N<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெலாமீனுடன் தொடர்பு கொண்ட சேர்மமாக இது கருதப்படுகிறது. ஆனால் ஒரு மெலாமீனில் உள்ள அமினோ தொகுதி மெத்தில் தொகுதியால் இடப்பெயர்ச்சி செய்யப்பட்டிருக்கும். மெலாமீன் பிசின்கள் தயாரிப்பில் அசிட்டோகுவானமீன் பயன்படுத்தப்படுகிறது. மெலாமீன் ((CNH2)3N3) போல குறுக்குப்பிணைப்பு பலபடியாக அசிட்டோகுவானமீன் செயல்படுவதில்லை. அசிட்டோ என்ற முன்னொட்டு வரலாற்று வழியாக வந்ததாகும். இச்சேர்மத்தில் எந்தவொரு அசிட்டைல் குழுவும் கிடையாது. பென்சோகுவானமீன் இதனுடன் தொடர்புடைய சேர்மமாகும்.  
சயனோகுவானிடினுடன் அசிட்டோ நைட்ரைலைச் சேர்த்து ஒடுக்க வினைக்கு உட்படுத்துவதனால் அசிட்டோகுவானமீனை தயாரிக்க முடியும்.  

:(H<sub>2</sub>N)<sub>2</sub>C=NCN + MeCN → (CNH<sub>2</sub>)<sub>2</sub>(CMe)N<sub>3</sub>  

## தற்காப்பு

வாய்வழியாக எலிகளுக்கு கொடுக்கப்படும்போதுஅசிட்டோகுவானமீனின் உயிர்கொல்லும் அளவு (LD50) 2740 மில்லிகிராம்/கிலோகிராம் ஆகும்.
# சமுக்கா

**சமுக்கா** என்பவர் மங்கோலிய இராணுவ மற்றும் அரசியல் தலைவர் ஆவார். மங்கோலியப் பழங்குடியினரை இணைப்பதில் இவர் தெமுசினுக்கு (பிற்கால செங்கிஸ் கான்) முக்கிய எதிரியாக விளங்கினார்.  

## சுயசரிதை
சமுக்கா சதரன் இனத்தில் பிறந்தார். இது கமக் மங்கோலியக் கூட்டமைப்பின் ஒரு துணை பழங்குடியினம் ஆகும். சமுக்கா தெமுசினின் பால்யகால நண்பர் மற்றும் *ஆன்டா* (இரத்த சகோதரன்) ஆவார்.  

- Heirs to Discord: The Supratribal Aspirations of Jamuqa, Toghrul, and Temüjin
- Weatherford, Jack. *Genghis Khan and the Making of the Modern World*. New York: Three Rivers, 2005. Print.
# இப்ராகிம் முகமது சாலி



**இப்ராகிம் முகமது சாலி (**Ibrahim Mohamed Solih (; ; பிறப்பு மே 4, 1964) என்பவர் மாலைத்தீவுகள் அரசியல்வாதி ஆவார். 2018 ஆம் ஆண்டில் மாலைத்தீவுகளில் நடைபெற்ற பிரதமர் தேர்தலில் தற்போது பிரதமர் பதவி வகிக்கும் அப்துல்லா யாமீனை வெற்றி பெற்று நவம்பர் 17,2018 இல் பிரதமராக பெறுபேற்க உள்ளார்.  

தனது 30 ஆம் வயதில் சொந்த தொகுதியான ஃபாதிப்பொகுவில் இருந்து 1994 ஆம் ஆண்டில் நாடாளுமன்ற உறுப்பினராகத் தேர்வானார். மாலைத்தீவுகள் விடுதலைக் கழகத்திலும் (எம் டி பி) 2003 முதல் 2008 வரை நடைபெற்ற மாலைத்தீவுகள் அரசியல் சீர்திருத்த நடவடிக்கைகளிலும் இவரின் பங்கு மிக முக்கியமானதாகக் கருதப்படுகிறது. இந்த சீர்திருத்த நடவடிக்கைகளின் மூலம் நவீனத்துவ அரசியலமைப்பு மற்றும் பலகட்சி ஜனநாயகம் போன்றவற்றை வரலாற்றிலேயெ இந்தக் கட்சி முதல் முறையாக ஏற்றுக்கொள்ள வழிவகை செய்யப்பட்டது. நாடாளுமன்ற உறுப்பினர்களிலேயே மூத்த உறுப்பினராகவும் நாட்டுச் சட்ட மாமன்றத்திலும் செயல்பட்டு வருகிறார்.
# தகுதி அடிப்படை


**தகுதி அடிப்படை** என்பது ஒரு அரசியல் தத்துவம் ஆகும். பொருட்செல்வம் அல்லது அதிகாரம் ஒருவருக்கு திறமை, மற்றும் சாதனை அடிப்படையில் கிடைக்க வேண்டுமேயன்றி ஆண், பெண் பேதம், இனம் அல்லது செல்வம் ஆகியவற்றின் அடிப்படையில் கிடைக்கக் கூடாது என்பதே இதன் அடிப்படை ஆகும்.  

### 17ம் நூற்றாண்டு: ஐரோப்பாவுக்குப் பரவல்
இந்தத் தத்துவம் சீனாவில் இருந்து பிரித்தானிய இந்தியாவிற்கு 17ம் நூற்றாண்டிலும், பின்னர் ஐரோப்பா மற்றும் அமெரிக்க ஐக்கிய நாடுகளுக்கும் பரவியது.
# 2018 சுலாவெசி நிலநடுக்கம்


**சுலாவெசி நிலநடுக்கம்** 2018 செப்டம்பர் 28 அன்று இடம்பெற்றது. இந்த ஆழக்குறைவான 7.5 அளவு நிலநடுக்கம் இந்தோனேசியாவின் சுலாவெசி தீவுகளின் முனகாசா மூவலந்தீவில் இடம்பெற்றது. இது மத்திய சுலாவெசி மாகாணத்தின் மலைப்பகுதிகளில் மையம் கொண்டிருந்தது. மாகாணத் தலைநகர் பாலுவில் இருந்து நிலநடுக்க மையம் 77 கி.மீ. தூரத்தில் அமைந்திருந்தது. நிலநடுக்கத்தின் தாக்கம் கிழக்கு கலிமந்தனில் சமாரிண்டா வரையும், மலேசியாவில் தாவாவ் வரையிலும் உணரப்பட்டது. இந்நிகழ்வுக்கு முன்னால், செப்டம்பர் 28 காலையில் 6.1 அளவு முன்னதிர்வுகள் இடம்பெற்றன. ஆனாலும், பாலு நகரை ஆழிப்பேரலை தாக்கி வீடுகளையும் கட்டடங்களையும் தாக்கியதில் 1,763 பேர் வரையில் உயிரிழந்தனர், 2,549 பேர் காயமடைந்தனர். 5,000 பேரை காணவில்லை என அறிவிக்கப்பட்டுள்ளது.
# மணிமுத்தாறு (தாமிரபரணியின் துணை ஆறு)



**மணிமுத்தாறு** தென்னிந்தியாவில் தமிழ்நாடு மாநிலத்தில், திருநெல்வேலி மாவட்டத்தில் மேற்கு தொடர்ச்சி மலையின் கிழக்குச் சாரலில் உருவாகிறது. இது தாமிரபரணி நதியின் முக்கிய துணை நதி ஆகும்.  

சிங்கம்பட்டி ஜமீந்தாருக்கு முன்னாளில் சொந்தமாக இருந்ததும், தற்சமயம் அம்பாசமுத்திரம் வட்டத்தில் உள்ளதும் 1300 மீ உயரம் கொண்டதுமான ஒரு மலைச்சிகரத்தில் அடர்ந்த காட்டின் இடையே உருவாகி 9 கி.மீ மட்டுமே ஓடி கல்லிடைக்குறிச்சிக்கு அருகே தாமிரபரணி நதியைச் சென்றடைகிறது.  

இந்நதி எப்பொழும் நீர் நிறைந்து இருப்பதால் தாமிரபரணிக்கு இது கணிசமான அளவு நீரைச் சேர்க்கிறது.  

இந்நதி தாமிரபரணியுடன் சேருவதற்கு 3 கி.மீ முன்பு இதன் குறுக்கே அணைக்கட்டு 1957ல் கட்டப்பட்டது.  

## படங்கள்
# பெரும் நீல மலைகள் பகுதி


**பெரும் நீலமலைப் பகுதி** (Greater Blue Mountains Area), ஆசுத்திரேலியாவின் நியூ சவுத் வேல்சில் உள்ள ஒரு உலக பாரம்பரியக் களம் ஆகும். 1,032,649 எக்டேர் பரப்பளவு கொண்ட இப்பகுதி 2000 ஆம் ஆண்டில் இடம்பெற்ற உலக பாரம்பரியக் குழுவின் 24 ஆவது அமர்வில் உலக பாரம்பரியப் பட்டியலில் சேர்த்துக்கொள்ளப்பட்டது.  

## விபரங்கள்
இப்பகுதி, உயிரினங்கள் நிரம்பிக் காணப்படும் கரடுமுரடான மேட்டுச் சமவெளிகளையும், செங்குத்தான மலை முகப்புக்களையும், ஆழமான, அணுகுவதற்குக் கடினமான பள்ளத்தாக்குகளையும், ஆறுகளையும், ஏரிகளையும் கொண்டது. இந்த இயற்கையான இடத்தில் காணப்படும் அரிய தாவரங்களும், விலங்குகளும், ஆசுத்திரேலியாவின் தொன்மை, உயிரினப் பல்வகைமை என்பன குறித்த சிறப்பை எடுத்துக்காட்டுகின்றன. இது ஆசுத்திரேலியாவின் தனித் தன்மை வாய்ந்த இயூகலிப்தசு தாவரங்களினதும், அது சார்ந்த தாவரங்கள், விலங்குகள் ஆகியவற்றினதும் கூர்ப்பின் கதையைக் கூறுகின்றது.